31977R1496
L 167/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1496/77 НА КОМИСИЯТА
от 4 юли 1977 година
относно съобщенията между държавите-членки и Комисията в сектора на копринените буби
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 845/72 на Съвета от 24 април 1972 г. относно специалните мерки за подпомагане на отглеждането на копринени буби (1), и по-специално член 4 от него,
като взе предвид Регламент (ЕИО) № 867/77 на Съвета от 26 април 1977 г. за установяване на допълнителни помощи в сектора на копринените буби за 1977-1978 година на отглеждане (2), и по-специално член 5 от него,
като има предвид, че, за да бъде осигурено правилното действие на режима за помощи, посочен в Регламент (ЕИО) № 845/72 и в Регламент (ЕИО) № 867/77, на Комисията следва да се съобщава редовно определена информация за производството и изплащането на тези помощи от държавите-членки производителки;
като има предвид, че предвидените в настоящия регламент мерки са в съответствие със становището на Управителния комитет по лена и конопа,
ПРИЕ НАСТОЯЩИЯ РЕГЛАМЕНТ:
Член 1
По отношение на помощта, посочена в член 2, параграф 1 от Регламент (ЕИО) № 845/72 и допълнителната помощ, посочена в член 1 от Регламент (ЕИО) № 867/77, държавите-членки производителки уведомяват Комисията за всяка една от тези помощи:
1.
през втория месец, следващ този на крайния срок за подаване на заявленията за помощи, за:
а)
броя на заявленията за помощи, внесени през текущата година на отглеждане;
б)
броя на кутийките с бубено семе, за които се отнасят заявленията, посочени в буква а);
в)
количеството пашкули, произведени от това бубено семе;
2.
през месеца, следващ този, през който трябва да бъде извършено последното плащане на отпуснатата помощ за годината на отглеждане, за броя кутийки, за които съответно:
а)
правото на помощ е установено;
б)
правото на помощ не е признато;
в)
в краен случай, правото на помощ все още не е установено.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 4 юли 1997 година.